Selección de fútbol do Camerún

A **selección de fútbol do Camerún** (en francés: *Équipe nationale du camerounaise de football*) é o equipo de fútbol que representa en competicións internacionais ao Camerún. A súa organización está a cargo da Federación Camerunesa de Fútbol (*Fédération Camerounaise de Football*, FECAFOOT), pertencente á Confederación Africana de Fútbol (CAF). Entre os seus éxitos destacan cinco títulos da Copa Africana de Nacións e a súa participación nos cuartos de final do Mundial de Fútbol de 1990 de Italia.

## Historia 
### Os inicios 
A Federación Camerunesa de Fútbol (FECAFOOT), fundouse en 1959. O primeiro partido internacional oficial da selección foi o 13 de abril de 1960, contra a selección de Somalia, na que se converteu na maior vitoria dos cameruneses en toda a historia (9-2). A federación afiliouse á FIFA en 1962 e á CAF en 1963. Durante os anos sesenta, o Camerún non disputou ningún partido da fase final da Copa de África, ata que cae eliminado en primeira rolda en 1970 e consegue o terceiro posto en 1972. Pero ata os anos oitenta desaparece do panorama futbolístico internacional.

### O esplendor 
A sona mundial da selección camerunesa comezou en 1982 coa súa primeira participación nun mundial de fútbol. No mundial de España 1982 é encadrada no grupo A, que se disputa en Galicia, e onde con tres empates remata eliminada por detrás de  e de , con esta última empatada a puntos. Italia sería finalmente campioa e Polonia ocuparía a terceira praza. O seu adestrador era o francés Jean Vincent e o capitán era Roger Milla.

En 1984 conseguirá o seu primeiro título africano, ao vencer a  en Abixán por 3-1. En 1990 participa nos mundiais de Italia, adestrados polo ruso Valeri Nepomniachi, e convértense na sorpresa do campionato. Derrotan a  de Maradona por 1-0 no partido inaugural (obra de François Omam-Biyik), despois vencen a  e perden coa , pero clasifícanse para oitavos (a segunda selección africana en facelo) e despois de derrotar a  (2-1) con dous goles de Milla (daquela con 38 anos), convértese na primeira selección dese continente en chegar a cuartos dun mundial. En cuartos son eliminados por  cun resultado de 2-3.

### A decadencia 
A partir da cuarta praza conseguida na Copa de África de 1992, o Camerún abre unha etapa non moi brillante sendo eliminada na primeira volta nos mundiais de 1994 e 1998. Precisamente nos mundiais estadounidenses, o Camerún conseguiu dous récords: a súa maior derrota, contra Rusia (6-1), e o xogador máis vello disputando unha fase final dun mundial (Roger Milla, con 42 anos). Tamén o Camerún quedou eliminado na Copa de África de 1996 na primeira volta.

### O regreso 
O Camerún consegue a medalla de ouro nos Xogos de Sydney, ao vencer a  nos tiros de penalti. Tamén nese ano o Camerún gaña a Copa de África, vencendo unha vez máis a Nixeria, e dous anos despois conséguena outra vez derrotando a . En 2003 falece no campo, mentres disputan un partido contra Colombia na Copa das Confederacións, o xogador Marc-Vivien Foé. Nos anos seguintes atravesa unha serie de malos resultados, sendo eliminado rapidamente da Copa de África ou quedando fóra do Mundial de Alemaña 2006.

## Palmarés 
### Traxectoria nos Mundiais de Fútbol 
* 1930 : *Non inscrito*.
* 1934 : *Non inscrito*.
* 1938 : *Non inscrito*.
* 1950 : *Non inscrito*.
* 1954 : *Non inscrito*.
* 1958 : *Non inscrito*.
* 1962 : *Non inscrito*.
* 1966 : *Boicot dos países africanos*.
* 1970 : *Fase de clasificación*.
* 1974 : *Fase de clasificación*.
* 1978 : *Fase de clasificación*.
* 1982 : *Primeira rolda*.
* 1986 : *Fase de clasificación*.
* 1990 : **Cuartos de final**.
* 1994 : *Primeira rolda*.
* 1998 : *Primeira rolda*
* 2002 : *Primeira rolda*.
* 2006 : *Fase de clasificación*.
* 2010 : *Primeira rolda*
* 2014 : *Primeira rolda*
* 2018 : *Fase de clasificación*.

### Traxectoria na Copa de África 
* 1957 : *Non inscrito*.
* 1959 : *Non inscrito*.
* 1962 : *Non inscrito*.
* 1963 : *Non inscrito*.
* 1965 : *Non inscrito*.
* 1968 : *Fase de clasificación*.
* 1970 : *Primeira rolda*.
* 1972 : Terceiro.
* 1974 : *Fase de clasificación*.
* 1976 : *Fase de clasificación*.
* 1978 : *Fase de clasificación*.
* 1980 : *Fase de clasificación*.
* 1982 : *Primeira rolda*.
* 1984 : **Campión**.
* 1986 : Finalista.
* 1988 : **Campión**.
* 1990 : *Primeira rolda*
* 1992 : Cuarto.
* 1994 : *Fase de clasificación*.
* 1996 : *Primeira rolda*.
* 1998 : Cuartos de final.
* 2000 : **Campión**.
* 2002 : **Campión**.
* 2004 : Cuartos de final.
* 2006 : Cuartos de final.
* 2008 : Finalista
* 2010 : Cuartos de final
* 2012 : *Fase de clasificación*
* 2013 : *Fase de clasificación*
* 2015 : *Primeira rolda*
* 2017 : **Campión**.

## Algúns xogadores históricos 
* Joseph-Antoine Bell.
* Roger Milla.
* Thomas Nkono.
* François Omam-Biyik.
* Jacques Songo'o.
* Jean-Pierre Tokoto.
* Achille Webo.
* Samuel Eto'o.

## A selección do Camerún e Galicia 
O primeiro contacto da selección do Camerún con Galicia produciuse en 1982, durante os mundiais de fútbol celebrados en España. O Camerún quedou encadrada no grupo A, a canda Perú, Italia e Polonia. O primeiro partido dos cameruneses foi en Riazor, o 15 de xuño de 1982, contra os peruanos, e o resultado foi de empate a cero goles. O 18 de xuño tamén en Riazor, volveron empatar a cero con Polonia, e o 23 de xuño, en Balaídos, empataron a uns con Italia. O gol camerunés, marcado por Gregoire M'Bida, non abondou e Italia pasou á seguinte fase cos mesmos puntos que o Camerún pero cun gol marcado máis. Finalmente, Italia sería campioa e Polonia obtería o bronce.

Entre as tempadas 1996-97 e 2000-01, o xogador Jacques Songo'o, porteiro titular da selección do Camerún, defendeu a camisola do Deportivo da Coruña.

### Galicia-Camerún 
O terceiro partido da época moderna da selección de Galicia de fútbol celebrouse o 27 de decembro de 2007, en Vigo e enfrontou por primeira vez ao Camerún cos galegos. O resultado foi empate a un.

Os convocados pola selección camerunesa foron:

* **Porteiros**
** Carlos Idriss Kameni (RCD Espanyol) 
** Souleymanou Hamidou (Denizlispor)
** Stéphane Kingue Mpondo (Coton Sport FC)
** Tignyemb Amour Patrick (Tonnerre de Yaoundé)
* **Defensas**
** Rigobert Song (Galatasaray SK)
** Christian Bekamenga (Persib Bandung)
** Bill Tchato (Qatar FC)
** Alexis Enam (Al-Ittihad de Trípoli)
** Timothée Atouba (Hamburger SV)
* **Centrocampistas**
** Modeste M'Bami (Olympique de Marsella)
** Landry N'Guemo (AS Nancy)
** Jean II Makoun (Lille OSC)
** Valéry Mezague (Le Havre AC)
** Joël Epalle (VfL Bochum
** Alain Nkong (Atlante FC)
** Gilles Binya (Benfica SL)
** Paul Essola (Arsenal Quiev)
** Achille Emana (Toulouse FC)
** Stéphane M'Bia (Stade Rennais FC)
* **Dianteiros**
** Bertin Tomou (RE Mouscron)
** Samuel Eto'o (FC Barcelona)

Foi seleccionado tamén o dianteiro Achille Webo, pero lesionouse uns días antes do encontro.

## Véxase tamén 
### Ligazóns externas 
* Web da Federación Camerunesa de Fútbol